James Coburn

James Coburn (* 31. August 1928 in Laurel, USA; † 18. November 2002 in Beverly Hills, USA) weer en US-amerikaansch Schauspeler. 

 Privatleven 
James Coburn weer vun 1959 bit to jemehr Scheden 1979 mit Beverly Kelly verheiraat. Tohopen harrn se en Dochter, de 1957 boren is, un en Söhn, de 1961 op de Welt kommen is. Sien Söhn, James H. Coburn IV, is ok in dat Filmgewarf ünnerkamen. Coburn hett 1993 to’n tweeten mol heiraat, neemlich de Schauspelerin Paula O’Hara (1955–2004). He is 2002 an en Hartinfarkt storven.

 Karriere 
De 1,93 m grote Coburn is vör allen beropen worrn dör sien grote Tall an Rullen in Western un annere Actionfilmen, man so recht to en vun de ganz groten Filmstars in Hollywood is nie opstegen. Coburn hett aver in en ganze Reeg vun Filmklassikers mitspeelt un is dordör ok en groot Publikum begäng worrn. Jüst ok in Düütschland weer he teemlich geern sehn. 

De Hööchpunkt vun sien Loopbahn, in de he sünners de Harten Kerls in gefährliche Lagen dorstellt hett, weer de Utteken mit den Oscar, den he as Beste Nevendorsteller in den Film Affliction (hdt.: Der Gejagte) kregen hett. Sien gesamt Wark ümfaat aver mehr as 170 Filmen in Kino un Fernsehen. För sien Levenswark hett he mehrere Priesen kregen.

 Filmrullen (Utwahl) 
 Johr Titel Synchroonsnacker 1959 Ride Lonesomedt.: Auf eigene Faust Rainer Brandt 1960 The Magnificent Sevendt.: Die glorreichen Sieben Friedrich Joloff 1962 Hell is for Herosdt.: Die ins Gras beißen Arnold Marquis 1963 The Great Escapedt.: Gesprengte Ketten Helmo Kindermann 1963 Charade Arnold Marquis 1965 A High Wind in Jamaicadt.: Sturm über Jamaika Michael Chevalier 1966 Our Man Flintdt.: Derek Flint schickt seine Leiche Heinz Reincke 1967 Waterhole Threedt.: Wasserloch Nr. 3 Arnold Marquis 1971 Giù la testadt.: Todesmelodie Horst Niendorf 1973 Pat Garrett and Billy the Kiddt.: Pat Garrett jagt Billy the Kid Arnold Marquis 1975 Bite the Bulletdt.: 700 Meilen westwärts Herbert Weicker 1977 Cross of Irondt.: Steiner – Das Eiserne Kreuz Thomas Braut 1984 Draw!dt.: Zwei Schlitzohren rechnen ab   1986 Death of a Soldierdt.: Dein Lied – Dein Tod   1990 Young Guns IIdt.: Blaze of Glory – Flammender Ruhm Helmut Krauss 1991 Hudson Hawkdt.: Hudson Hawk – Der Meisterdieb Eckart Dux 1992 Crash Landing: The Rescue of Flight 232, Feernsehndt.: Katastrophenflug 232 Heinz Petruo 1993 Sister Act 2: Back in the Habitdt.: Sister Act 2 – In göttlicher Mission Heinz Petruo 1994 Maverickdt.: Maverick – Den Colt am Gürtel, ein As im Ärmel Heinz Petruo 1995 The Avenging Angeldt.: Die Heiligen der letzten Tage   1996 The Nutty Professordt.: Der verrückte Professor Manfred Wagner 1997 Afflictiondt.: Der Gejagte Michael Chevalier 1999 Paybackdt.: Payback – Zahltag Wolfgang Hess 2000 Proximitydt.: Proximity – Ausserhalb des Gesetzes Jochen Schröder 2001 The Man from Elysian Fieldsdt.: Ein Mann für geheime Stunden Otto Mellies 2002 Snow Dogsdt.: Snowdogs – Acht Helden auf vier Pfoten Reiner Schöne

 Auszeichnungen 
James Coburn is mit tein Filmpriesen uttekend worrn un för fief wietere nomineert wesen. De bedüdenste Pries is de Oscar, den he as best Nevendorsteller för den Film Affliction kregen hett. Folgende Priesen hett Coburn wunnen:
 2002 – Lifetime Achievement Award vun dat St. Louis International Film Festival
 1999 – Oscar in de Kategorie Best Nevendorsteller för den Film Affliction
 1999 – Lifetime Career Award vun de Academy of Science Fiction, Fantasy & Horror Films
 1999 – Lifetime Achievement Award vun dat Denver International Film Festival
 1995 – Maverick Award vun dat Taos Talking Picture Festival
 1994 – Sien Steern op’n Walk of Fame
 1994 – Golden Boot för sien Dorstellen vun Westernrullen
 1976 – Bronze Wrangler för den Westernfilm Bite the Bullet
 1967 – 3. Platz bi de Golden Laurel-Verlehen för den Besten Action Optreed in In Like Flint
 1966 – 2. Platz bi de Golden Laurel-Verlehen för den Besten Action Optreed in Our Man Flint

 Websteden 


Kategorie:Börger von de USA
Kategorie:Mann
Kategorie:Schauspeler
Kategorie:Engelsch
Kategorie:Boren 1928
Kategorie:Storven 2002